**РЕПУБЛИКА БЪЛГАРИЯ**

Министерство на земеделието, храните и горите

**Областна дирекция “Земеделие”-Велико Търново**

**ПОКАНА**

Във връзка с прилагане на чл.56а, ал.4, т.2; чл.56ж, ал.2 и чл.105, ал.7 от Правилника за прилагане на Закона за собствеността и ползването на земеделските земи, посл. изм. ПМС 337/17.12.2019 г., ДВ бр.100 от 20.12.2019 г., ОД „Земеделие“ – Велико Търново организира избор на оценители за оценка на:

1. прилежащи площи към сгради, находящи се в границите на стопанските дворове за процедура по чл.27, ал.6 от ЗСПЗЗ;
2. парцели, негодни за земеделско ползване и неподлежащи на възстановяване в границите на стопанските дворове за процедура по чл.27, ал.8 от ЗСПЗЗ;
3. земеделски земи в границите на стопанските дворове по § 12а от ЗИД на ЗСПЗЗ.

ОД „ЗЕМЕДЕЛИЕ“ – ВЕЛИКО ТЪРНОВО кани оценителите на недвижими имоти и на земеделски земи в границите на стопанските дворове по § 12а от ЗИД на ЗСПЗЗ, вписани в публичния регистър на независимите оценители и притежаващи сертификат за оценителска правоспособност за земеделски земи /за оценките на земеделски земи по § 12а от ЗИД на ЗСПЗЗ/, да представят в деловодството на ОД „Земеделие“ – Велико Търново с адрес: гр. Велико Търново, бул.“България“ № 25, ет.4 до 17,30 часа на 17.01.2020 г. оферти за сключване на договор за изготвяне на пазарни оценки за определяне на пазарната стойност на имоти, посочени в т. 1, 2 и 3 от поканата за календарната 2020 г.

Офертата да включва:

* методика за определяне на цената на поземления имот;
* цена за изготвяне на 1 брой оценка на поземлен имот;
* максимален срок за изготвяне на оценка на поземлен имот.

Критерий за избор на изпълнител ще бъде най-ниската предложена цена за 1 брой оценка на поземлен имот и минимален срок за изготвянето и.